[১] কুরবানী কার ওপর ওয়াজিব | আমাদের সময়.কম – AmaderShomoy.com
[১] কুরবানী কার ওপর ওয়াজিব
প্রকাশের সময় : July 16, 2020, 10:21 am
আপডেট সময় : July 16, 2020 at 12:49 pm
ইসমাঈল আযহার: [২] কুরবানী একটি গুরুত্বপূর্ণ ইবাদত। প্রাপ্তবয়স্ক, সুস্থমস্তিষ্ক সম্পন্ন প্রত্যেক মুসলিম নর-নারী, যে ১০ যিলহজ্ব ফজর থেকে ১২ যিলহজ্ব সূর্যাস্ত পর্যন্ত সময়ের মধ্যে প্রয়োজন-অতিরিক্ত নেসাব পরিমাণ সম্পদের মালিক হবে তার ওপর কুরবানী করা ওয়াজিব। টাকা-পয়সা, সোনা-রূপা, অলঙ্কার, বর্তমানে বসবাস ও খোরাকির প্রয়োজন আসে না এমন জমি, প্রয়োজন অতিরিক্ত বাড়ি, ব্যবসায়িক পণ্য ও অপ্রয়োজনীয় সকল আসবাবপত্র কুরবানীর নেসাবের ক্ষেত্রে হিসাবযোগ্য।
[৩] নিসাব হল, স্বর্ণের ক্ষেত্রে সাড়ে সাত ভরি, রূপার ক্ষেত্রে সাড়ে বায়ান্ন ভরি। টাকা-পয়সা ও অন্যান্য বস্তুর ক্ষেত্রে নিসাব হল সাড়ে বায়ান্ন তোলা রূপার মূল্যের সমপরিমাণ হওয়া। আর সোনা বা রূপা কিংবা টাকা-পয়সা এগুলোর কোনো একটি যদি পৃথকভাবে নেসাব পরিমাণ না থাকে কিন্তু প্রয়োজন অতিরিক্ত একাধিক বস্তু মিলে সাড়ে বায়ান্ন তোলা রূপার মূল্যের সমপরিমাণ হয়ে যায় তাহলেও তার ওপর কুরবানী করা ওয়াজিব।
[৪] কুরবানী প্রসঙ্গে আল্লাহ তাআলা ইরশাদ করেছেন- ‘অতএব আপনি আপনার রবব-এর উদ্দেশ্যে নামায পড়ুন এবং কুরবানী আদায় করুন। (সূরা কাউসার : ২)
[১] ব্যবসা-বাণিজ্য চাঙা না হলে এনবিআর চাইলেও লক্ষ্যমাত্রা অনুযায়ী রাজস্ব আদায় করতে পারবে না : ড. আতিউর রহমান ≣ [১] ভূতুড়ে বিলের সমাধান জানালো বিদ্যুৎ বিভাগ ≣ সাংবাদিক শিমুল হত্যা: হাইকার্টের রুল ৬ সপ্তাহের মধ্যে নিষ্পত্তির নির্দেশ
[৫] একই পরিবারের মধ্যে একাধিক ব্যক্তির ওপর কুরবানী ওয়াজিব হওয়ার শর্ত পাওয়া গেলে অর্থাৎ তাদের কাছে নেসাব পরিমাণ সম্পদ থাকলে তাদের প্রত্যেকের ওপর ভিন্ন ভিন্ন কুরবানী ওয়াজিব। পরিবারের যত সদস্যের ওপর কুরবানী ওয়াজিব তাদের প্রত্যেককেই একটি করে পশু কুরবানী করতে হবে কিংবা বড় পশুতে পৃথক পৃথক অংশ দিতে হবে। একটি কুরবানী সবার জন্য যথেষ্ট হবে না।
[৬] কুরবানীর নেসাব পুরো বছর থাকা জরুরি নয়; বরং কুরবানীর তিন দিনের মধ্যে নেসাবের মালিক হলে, এমনকি কুরবানীর শেষ দিন ১২ তারিখ সূর্যাস্তের কিছু আগে নেসাব পরিমাণ সম্পদের মালিক হয়ে গেলেও কুরবানী ওয়াজিব হবে।-বাদায়েউস সানায়ে ৪/১৯৬, রদ্দুল মুহতার ৬/৩১২
[১] স্বাস্থ্য বিভাগের সফলতার কারণেই করোনায় মৃত্যুর হার কম, বললেন স্বাস্থ্যমন্ত্রী